Les viles de la vora i de la vall del Loira havien estat, doncs, recuperades per l'exèrcit de " la Pucelle ", però la gesta no va acabar aquí, ja que es temia que si deixaven escapar els anglesos, aquests podrien tornar reforçats. Així que després de discutir què calia fer, Joana d'Arc va encoratjar als seus capitans a anar a l'encontre dels anglesos abans d'arriscar a patir unes hipotètiques conseqüències desfavorables. Semblava una tasca difícil, però no sabien que els anglesos s'havien aturat a reposar no massa lluny de Janville, concretament a Patay, encara que el punt exacte no es coneix. D'aquí el nom de la Batalla de Patay.